Modriny a hrudky po injekciách Clexane v tehotenstve
Dobrý deň prosím Vás picham si Clexane a pár krát sa mi už spravila modrina / prípadne pod kosou cítim takú hrudku alebo guličku, som vo vysokom štádiu tehotenstva , picham si do rúk . Viete mi poradiť čo by to mohlo byť ? Vďaka
Dobrý deň,
ďakujeme za Vašu otázku.
Medzi hlásené vedľajšie účinky lieku Clexane patria reakcie v mieste vpichu, najčastejšie sa jedná o bolesť a modriny, avšak môžu sa vyskytnúť aj zhrubnutie kože alebo hrčka v mieste vpichu injekcie. Dôvodov ich vzniku môže byť viacero ( napr. nesprávna aplikácia, nevhodné miesto podania či dlhodobé podávanie tohto lieku). Výborné skúsenosti pri modrinách po injekciách však majú pacienti s masťou
Cicaderma
, ktorá obsahuje kombináciu rastlinných zložiek. Masť sa nanáša v tenkej vrstve na postihnuté miesto 1 až 2 krát denne.
Používanie ktoréhokoľvek prípravku je vhodné s dostatočným časovým odstupom od aplikácie injekcií.
V prípade akýchkoľvek obáv ohľadom prebiehajúcej liečby (najmä keď ste vo vysokom štádiu tehotenstva) odporúčam kontaktovať predpisujúceho lekára.
Prajem všetko dobré.
S pozdravom
Mgr. Emma Halás Haluščíková